বেলডাঙা কাণ্ডে ঘটনাস্থলে ফরেনসিক টিম, বড়ুয়া মোড়ে নমুনা সংগ্রহ

মুর্শিদাবাদ (বেলডাঙা)- বেলডাঙায় (Beldanga Incident) এল ফরেনসিক টিম (Forensic Team) বেলডাঙা বড়ুয়া মোড়ে টায়ার জ্বালিয়ে বিক্ষোভের ঘটনায় এবং ভাঙচুরের ঘটনায় নমুনা সংগ্রহ করলে ফরেনসিক দল।

মঙ্গলবার কলকাতা থেকে তিনজন ফরেনসিক বিশেষজ্ঞ বেলডাঙায় পৌঁছে বড়ুয়া (Barua ) মোড়ে নমুনা সংগ্রহ করলেন। উল্লেখ্য, গত শনিবার এক পরিযায়ী শ্রমিক (Migrant Workers) বিহারের মারধর খেয়েছে ওই অভিযোগ তুলে রাস্তা অবরোধ হয়, অবরোধ করা হয় ট্রেন। বাস ভাঙচুর করা হয়, পুলিশকে লক্ষ্য করে ঢিল ছোড়ে আন্দোলনকারীরা। বেলডাঙ্গা রেলস্টেশনের আগে পাঁচরাহা মোড়ে টায়ার জালিয়ে বিক্ষোভ করে ট্রেন অবরোধ করা হয়। ওই ঘটনায় এখনও পর্যন্ত ৩৬ জন গ্রেফতার হয়েছে। এবার ঘটনার তদন্ত করতে ফরেন্সিক দল পৌঁছালো বেলডাঙ্গায়।

বেলডাঙা কাণ্ডে ইতিমধ্যেই জোড়া জনস্বার্থ মামলা দায়ের হয়েছে কলকাতা হাইকোর্টে। মুর্শিদাবাদের বেলডাঙার ঘটনায় কেন্দ্রীয় বাহিনী মোতায়নের দাবি জানিয়ে বিজেপি ও বেলডাঙার স্থানীয় বাসিন্দাদের তরফে জনস্বার্থ মামলা দায়ের হয়েছে। মামলা দায়েরের অনুমতি দিয়েছে, হাইকোর্টের প্রধান বিচারপতি সুজয় পাল ডিভিশন বেঞ্চ।

আরও পড়ুন- SIR হয়রানি! ভাংচুর BDO অফিসে, সন্দেশখালিতে তুলকালাম কাণ্ড

উল্লেখ্য, ঝাড়খণ্ডে শ্রমিকের রহস্যমৃত্যুকে কেন্দ্র করে রণক্ষেত্রের পরিস্থিতি তৈরি হয় বেলডাঙায়। বেলডাঙার সুজাপুরের বাসিন্দা ঝাড়খণ্ডে ফেরির কাজ করতেন বছর ৩০-এর আলাই শেখ। ভাড়া থাকতেন তিনি। সেই বাড়ি থেকেই তাঁর ঝুলন্ত দেহ উদ্ধার হয়। পরিবারের অভিযোগকে আলাইকে মারধর করে ঝুলিয়ে দেওয়া হয়েছে।